AKO JE TO S REMESLOM V SÚČASNOSTI?

Do súčasnosti sa na Slovensku zachovalo množstvo remesiel z dávnej minulosti. Remeslo nezostalo na rovnakej úrovni, ako v minulosti – množstvo podmienok na vykonávanie remesla sa zmenilo. Zmenila sa príprava na profesijné vykonávanie remesla.   
[](http://ucebnicatechnika.sk/wp-content/uploads/2015/10/clovek_vyrobavpraxi12.png)  
Žiaci sa remeslu vyučia na stredných školách. Niektorí výrobcovia sa remeselnej činnosti venujú vo svojom voľnom čase – vedomosti a zručnosti získavali ako samoukovia, alebo ako účastníci rôznych kurzov. Zmenili sa požiadavky obyvateľov na ***sortiment výrobkov*** a služieb a***možnosti využívania moderných pracovných nástrojov a pomôcok,*** pre pôvodné remeslá ***netradičných technológií***. S mnohými remeslami sa v súčasnosti môžete stretnúť na živo pri príležitosti konania jarmokov, dní miest a obcí, prezentujú ich v skanzenoch a iných príležitostiach. Viaceré organizácie organizujú kurzy na osvojovanie remeselných vedomostí a zručností aj pre žiakov základných škôl. Sú to napríklad centrá voľného času, domy remesiel, osvetové strediská, múzeá a iné.

POZRITE, AKO REMESLO ZAUJALO VAŠICH KAMARÁTOV

[](http://ucebnicatechnika.sk/wp-content/uploads/2015/10/clovek_vyrobavpraxi13.png)

A ČO VY?

*Bolo by veľkou škodou, keby remeslá zanikli, keby sa im v budúcnosti nemal kto venovať. Záleží aj na vás, či remeslo na Slovenku zanikne, alebo nie.*